אן גרייביל

אן גרייביל (באנגלית: Ann Graybiel; 25 בינואר 1942, צ'סטנט היל , מסצ'וסטס) היא נוירולוגית אמריקאית, פרופסורית ב-MIT.

קורות חייה
גרייביל נולדה בצ'סטנט היל, עיירה במסצ'וסטס בקרבת בוסטון, ב-25 בינואר 1942. אביה אשטון גרייביל  היה קרדיולוג שהתמחה ברפואת חלל

השכלה ומסלול מקצועי
לגרייביל תואר ראשון בביולוגיה וכימיה מאוניברסיטת הרווארד (סיימה ב-1964), תואר שני בביולוגיה מאוניברסיטת טאפטס (1966). את הדוקטורט שלה בפסיכולוגיה ומדעי המוח עשתה ב-MIT בהנחיית ואלה נאוטה והנס לוקאס טאובר -1971.

ב-1973 הצטרפה לסגל של ה-MIT. ב-1983 הועלתה לדרגת פרופסור. ב-1994 מונתה לבעלת הקתדרה למדעי המוח ע"ש ולטר רוזנבליט. ב-2008 ניתן לה התואר "פרופסור של MIT" (Institute Professor).

פעילותה המדעית
תחום התמחותה הם הגרעינים הבזאליים והנוירופיזיולוגיה של יצירת הרגלים. היא עוסקת בגורמים המשפיעים על הגרעינים הבזאליים. ביניהם מחלת פרקינסון, מחלת הנטינגטון, הפרעה טורדנית-כפייתית, שימוש בסמים.

מחקרה של גרייביל התמקד בפיזיולוגיה של הסטריאטום. בסוף שנות ה-70 של המאה ה-20 היא גילתה שהנאורונים של הסטריאטום מאורגנים בתאים כימיים אותם כינתה "סטריאוזומים" (striosomes). בהמשך התגלה קשר בין פגמים בסטריאוזומים להפרעות נאורולוגיות כמו מצבי רוח אצל חולי הנטנגיגטון או ירידה ברמת הדופמין אצל חולי פרקינסון.

תפקידים ואותות הוקרה
 עמיתת האקדמיה הלאומית האמריקאית למדעים,
 עמיתת האקדמיה האמריקאית לאמנויות ולמדעים.
 עמיתת החברה הפילוסופית האמריקאית.
 עמיתת חוץ של האקדמיה הנורווגית למדעים ואמנויות.
 פרס קוולי למדעי המוח - 2012
 פרס הפלסטיות של מערכת העצבים  -2005
 המדליה הלאומית האמריקאית למדעים -2001

קישורים חיצוניים

 פרופיל של גרייביל באתר של קרן קוולי

הערות שוליים 

נוירולוגים אמריקאים
בוגרות אוניברסיטת הרווארד
בוגרי אוניברסיטת הרווארד
בוגרות אוניברסיטת טאפטס
בוגרי אוניברסיטת טאפטס
בעלות תואר דוקטור מהמכון הטכנולוגי של מסצ'וסטס
בעלי תואר דוקטור מהמכון הטכנולוגי של מסצ'וסטס
חברות האקדמיה הלאומית למדעים של ארצות הברית
חברות האקדמיה האמריקאית לאמנויות ולמדעים
מדעניות עצב אמריקאיות
אמריקאיות שנולדו ב-1942
אמריקאים שנולדו ב-1942
זוכי פרס גרובר במדעי המוח
זוכי פרס קוולי